**Správa o výchovno-vzdelávacej činnosti, jej výsledkoch a podmienkach Základnej školy s materskou školou, Ulica bratrícka 355/19, Lučenec za školský rok 2015/2016**

A/ Základné identifikačné údaje o škole:

Základná škola s materskou školou, Ulica bratrícka 355/19 Lučenec č. tel: 047/4333789 email: [mszsopatova.lc@gmail.com](mailto:mszsopatova.lc@gmail.com)

Zriaďovateľ školy: Mesto Lučenec, Ul. novohradská č. 1, Lučenec, v zastúpení primátorkou PhDr. Alexandrou Pivkovou

Riaditeľka ZŠ s MŠ: Mgr. Andrea Novotná

Zástupkyňa riaditeľky ZŠ s MŠ pre MŠ: Mgr. Adriana Kurišová

Zamestnanci MŠ: 5 pedagogických zamestnancov

Predseda Rady školy. Miroslav Moučka

1 prevádzková pracovníčka

**2) Údaje o počte detí**

|  |  |  |  |
| --- | --- | --- | --- |
| **Názov a adresa školy** | **Počet detí k 15.9.2015** | **Počet tried** | **Počet detí k 31.8.2016** |
| **Základná škola s materskou školou,  Ul. bratrícka 355/19, Lučenec - Opatová** | 51 | 3 | 49 |

V školskom roku 2015/2016 bol počet predškolákov: 10

Z celkového počtu predškolákov bolo s odloženou povinnou školskou dochádzkou (OPŠD) 1dieťa.

**3) Údaje o počte detí, ktoré nastúpili do ZŠ k 1.9.2016** (navštevovali MŠ)

ZŠ s MŠ Ul. bratrícka 355/19, Lučenec .............................. 10 detí

**4) Údaje o počte** **zamestnancov:**

|  |  |  |  |  |
| --- | --- | --- | --- | --- |
| **Názov a adresa školy** | **Pedagogickí zamestnanci** | **THP** | **ŠJ** | **Spolu** |
| **Základná škola s materskou školou, Ul. bratrícka 355/19, Lučenec - Opatová** | 5 | 1 | - | 6 |

Poznámka:

THP – technicko – hospodársky pracovník

ŠJ – školská jedáleň

**5) Plnenie kvalifikačného predpokladu pedagogických zamestnancov:**

Všetci pedagogickí zamestnanci materských škôl spĺňajú kvalifikačné predpoklady.

**6) Údaje o ďalšom vzdelávaní pedagogických zamestnancov:**

Učiteľky si dopĺňajú vedomosti štúdiom odborných časopisov ako Predškolská výchova, Dieťa nielen pre rodičov, Naša škola, Manažnent školy, Učiteľské noviny a novej zakúpenej odbornej literatúry. Za účelom zvyšovania svojej odbornosti učiteľky materských škôl navštevujú rôzne druhy kontinuálneho vzdelávania organizovaného najmä

I. Metodicko – pedagogickým centrom v Banskej Bystrici:

- absolvovanie inovačného vzdelávania **„Aktivizujúce metódy vo výchove“** – 2 ped. zamestnanci (zástupkyňa ZŠ s MŠ pre MŠ a 1 pani učiteľka )

- absolvovanie a ukončenie aktualizačného vzdelávania **„Prípravné atestačné vzdelávanie na prvú atestáciu učiteľov predprimárneho vzdelávania** - 1 VPZ ( zástupkyňa ZŠ s MŠ pre MŠ )

II. Poskytovateľom vzdelávania je SOFTIMEX Education s.r.o

- absolvovanie inovačného vzdelávania **„ Interaktívna tabuľa a multimédiá vo**

**vzdelávaní “** 1 pedagogický zamestnanec

Učiteľky sa zúčastnili školení „***Tvorba ŠkVP v zmysle inovovaného Štátneho vzdelávacieho programu pre predprimárne vzdelávanie“***

Pani učiteľky boli prihlásené aj na vzdelávanie k novému ŠVP – revízia obsahu predprimárneho vzdelávania. Tieto sa v rámci MPC nekonali.

**7) Údaje o aktivitách a prezentácii školy na verejnosti:**

V MŠ ZŠ s MŠ Ul. bratrícka 19, Lučenec v zriaďovateľskej pôsobnosti Mesta Lučenec sa prevádzala **intenzívna logopedická starostlivosť** pre deti s narušenou komunikačnou schopnosťou, ktorú zabezpečoval odborník - klinický logopéd Mgr. Renáta Červenáková

- vyšetrených bolo - 17 detí ,

- počet detí s NKS - 10,

- počet zaradených do logopedickej starostlivosti - 8

- počet detí s ukončenou terapiou – 5

- počet detí s ešte potrebnou terapiou – 3

V MŠ, ZŠ s MŠ Ul. Bratrícka 19, Lučenec, bola v školskom roku 2015/2016, v spolupráci s Pedagogickou a sociálnou akadémiou Lučenec realizovaná **priebežná pedagogická prax** študentov.

**Iné aktivity škôl:**

Organizovanie aktivít na spestrenie pobytu dieťaťa v MŠ ako aj aktivít konaných v spolupráci s rodičmi sú dôležité nielen v získavaní financií, ale hlavne vplývajú pozitívne na deti, rozvíjajú u nich povedomie spolupatričnosti, obohacujú a spestrujú život školy. Boli to napr. tieto aktivity:

- „Chodníček zdravia“ v parku, spolupráca s rodičmi,

- šarkaniáda

- branná vychádzka do parku spojené so zbieraním listov a plodov jesene,

- slávnosť svetielok - tekvicové svetlonosy – tvorivé dielne,

- návšteva knižnice v rámci rozvoja predčitateľskej a predpisateľskej gramotnosti,

- oslava Mikuláša,

- vianočná besiedka

- korčuľovanie – návšteva štadiónu, hry na ľade,

- fašiangové zvyky, karneval,

- „Deň vody“ hry, pokusy s vodou

- zvyky a tradície... Morena-vítanie jari ,

- „Deň Zeme, výsadba stromčekov,,brigády, eko-hliadky s deťmi v okolí MŠ

- „Malý slávik“ účasť na speváckej súťaži

- „Dni otvorených dverí „– zápis do MŠ

- Olympiáda detí MŠ aj ZŠ – účasť na akcii

- „Deň Matiek, – vystúpenia detí a program,

- „Opatovský Juniáles“ – Deň otcov- v spolupráci so ZŠ

- „Deň detí“ spojený so súťažami,

- profesionálne vystúpenia - divadelné predstavenia, hudobné predstavenia, cirkusové

a iluzionistické vystúpenia, v priebehu školského roka

- „Deň mlieka“ – ochutnávka mliečnych výrobkov formou švédskych stolov

kde sa deti pomocou edukačných aktivít oboznámia s tým, ako sa spracúva mlieko,

ako sa vyrábajú mliečne výrobky,

- Vystúpenie ku „Dňu úcty k starším“ v dome seniorov

- Účasť na koncertoch ZUŠ

**8) Údaje o projektoch, do ktorých je škola zapojená:**

|  |  |
| --- | --- |
| **Názov a adresa školy** | **Názov projektu** |
| **Základná škola s materskou školou, Ul. bratrícka 355/19, Lučenec - Opatová** | Projekt Aktivizujúce metódy, Digiškola |

**9) Výsledky inšpekčnej činnosti vykonanej Štátnou školskou inšpekciou:**

Výsledky inšpekčnej činnosti vykonanej Štátnou školskou inšpekciousú súčasťou súhrnnej správy.

**10) Údaje o priestorových a materiálno-technických podmienkach školy**

|  |  |  |
| --- | --- | --- |
| **Názov a adresa školy** | **Dosiahnuté zlepšenia** | **Potreba zlepšenia** |
| Základná škola s materskou školou, Ul. bratrícka 355/19, Lučenec - Opatová | - vybavenie 1. triedy interaktívnou  tabuľou  - zabezpečenie krytov na radiátory v 3.  triede  - kompletná výmena starých šatňových skriniek v šatni na prízemí  - kompletná výmena znehodnotených drevených obrúb obidvoch pieskovísk | * Dopĺňanie kvalitných hračiek, učebných pomôcok * Doplniť detskú knižnicu na triedach * Doplnenie interiéru 3. triedy novým nábytkom * Prestavba sociálno-hygienických zariadení tried na prízemí * Vybudovanie detského WC v časti školského dvora * Revitalizácia školského dvora doplnenie preliezkami..., úprava areálu malého dvora * Výmena detských stoličiek v triedach na prízemí * Zriadenie šatne pre zamestnancov * Doplniť IKT v 3. triede * Vymeniť koberec 3. triede * Opraviť padajúcu omietku zo stien v triedach * Doplnenie a vynovenie audio techniky tr. 1. a 3 |

**12) Ciele, ktoré si materské školy určili v koncepčnom zámere rozvoja na rok 2015/2016**

Vnášať prvky zdravého životného štýlu do edukačného procesu s environmentálnym zameraním počas celého roka nenásilnou formou a rôznymi aktivitami.

Pri získavaní nových poznatkov a rozširovaní kompetencií detí postupovať tak, aby deti svoju činnosť čo najviac prežívali, experimentovali a riešili problémy pokusom a omylom.

V rámci spolupráce s rodičmi naučiť sa s deťmi hrať zmysluplne.

Vytváraním priaznivých podmienok a prostredia rozvíjať a podporovať rannú gramotnosť.

Počúvať s porozumením a vedieť využiť sebareflexiu a ochotu spolupracovať pri sebahodnotení.

Úzko spolupracovať so ZŠ, s rodičmi pri výbere ZŠ u predškolákov.

Skvalitňovať pripravenosť 5-6 ročných detí a detí s OPŠD pre vstup do školy.

**13) Oblasti, v ktorých škola dosahuje dobré výsledky a nedostatky**

|  |  |  |
| --- | --- | --- |
| ***Názov a adresa školy*** | *Silné stránky* | *Slabé stránky* |
| **Základná škola s materskou školou, Ul. bratrícka 355/19, Lučenec - Opatová** | * Škola rodinného typu, počty tried umožňujú úzke citové väzby medzi deťmi navzájom aj medzi učiteľmi * Záujem pedagogických zamestnancov o ďalšie vzdelávanie * Postupná estetizácia prostredia tried * Dobrá spolupráca s rodičmi * Zvýšený záujem zo strany rodičov o materskú školu | * Nedostatok učebných pomôcok, hračiek, financií na rekonštrukciu a modernizáciu zariadenia * Slabá účasť v projektoch |

**Výsledky výchovno-vzdelávacej činnosti** za školský rok 2015/2016 sú súčasťou súhrnnej sp

**Hospitačná činnosť:**

Bola vykonávaná spolu s vnútroškolskou kontrolou. Z hospitačnej aj kontrolnej činnosti vyplynulo, že učiteľky pravidelne pracujú podľa ISCED 0 a školského vzdelávacieho programu Zvedavé slniečka. Edukačná činnosť sa plánuje týždenne učiteľkami na triede, sú vypisované v časovom predstihu jedného týždňa. Triedna agenda je vedená podľa pokynov POP pre daný školský rok a odsúhlasených na úvodnej pedagogickej porade. V rámci hospitácii prevažovali návštevy v triedach, priame pozorovanie edukačných aktivít, rozhovory s učiteľkami. Z realizovaných hospitácii sú vedené hospitačné záznamy a sú súčasťou pedagogickej dokumentácie.

**14) Spolupráca škôl s inštitúciami, s občianskymi združeniami**

* Mestský úrad – finančné zabezpečenie, správa majetku, hmotná núdza
* Školský úrad – metodická a poradenská činnosť pre riaditeľky, zástupkyne
* CPPPaP – pomoc pri diagnostikovaní detí, poradenská činnosť pri deťoch so špeciálnymi výchovno-vzdelávacími potrebami
* MPC – ďalšie vzdelávanie pedagogických zamestnancov
* Spolupráca so základnými školami
* Spolupráca s klubmi dôchodcov
* Centrum voľného času
* Základná umelecká škola

- Spolupráca so ZUŠ

* Novohradská knižnica
* Novohradské múzeum a galéria
* Polícia, hasiči, záchranári
* SZŠ a jeho študenti pri návšteve MŠ v rámci starostlivosti o svoje telo
* Základná škola ZŠ s MŠ Ul. bratrícka – zúčastnenie sa učiteliek z MŠ zápisu detí do ZŠ

- Spolupráca s PaSA

- Klub seniorov Lučenec - Opatová

Materská škola má výbornú spoluprácu so základnou školou ZŠ Ul. bratrícka. Deti predškolskej triedy sa zúčastňovali návštev v základnej škole, s cieľom spoznávať školské prostredie.

Počas celého školského roka sme spolupracovali s PaSA – v predškolskej triede pod vedením p uč. Samašovej a p. uč. Beranovej, bola poskytovaná prax študentkám spomenutej školy, náčuvy rozbory aj samostatné výstupy. Študentky chodili na prax každý utorok pod vedením p. prof. Eriky Ráczovej. V rámci spolupráce sme rozšírili túto oblasť aj o pomoc a aktívnu účasť študentiek pri realizácii školskej akcie Mikuláš (XII/15).

V spolupráci s CPPPaP , PhDr. Darinou Krupovou – psychológom bola u detí v predškolských triedach vykonaná depistáž, zameraná na zistenie úrovne pripravenosti detí na vstup do ZŠ. Následne po vyhodnotení bola zákonným zástupcom týchto detí poskytnutá individuálna konzultácia, vysvetlené výsledky a doporučené možnosti nápravy v poradni CPPPaP v Lučenci. Na základe výsledku sa potom zákonní zástupcovia rozhodli aj o prípadnom odklade PŠD. (1 dieťa)

Prioritou materských škôl je komunikácia, kde na jednej strane všetci zamestnanci MŠ informujú, oboznamujú, vysvetľujú a vyzdvihujú úžitok, hodnotu, kvalitu, prospešnosť MŠ a na druhej strane vedia aj počúvať, prijímať podnety a požiadavky detí, rodičov, zriaďovateľa s cieľom robiť všetko pre spokojnosť detí a ich rodičov.

Vypracovala: Mgr. Adriana Kurišová

V Lučenci: 03.10. 2016